Webinaret er til dig, der har interesse for det boomende marked for app- og webudvikling og ser ind i en fremtid, hvor du kommer til at arbejde tæt sammen med programmører og har glæde af at kende til deres sprog, logik og værktøjer. Vi sætter internettets kerne-teknologier HTML, CSS og JavaScript ind i en ramme, hvor alle kan være med. Gennem webinaret arbejder vi os trin for trin ind i de enkelte teknologier og måden, de spiller sammen på. Efter webinaret vil du have en platform for at arbejde videre på egen hånd, og du vil kende til de gratis websites, hvor du kan dygtiggøre dig yderligere.   Få grundbegreberne front end og back end på plads. Samspillet mellem brugerfladen og internettets kerne-teknologier Skriv simpel HTML fra bunden og få det vist i en browser Opbygningen af CSS og kobling til de tilsvarende principper i et almindeligt Worddokument Skab interaktivitet med JavaScript – vi starter fra bunden og arbejder os stille og roligt frem Brug af web-teknologierne til app-udvikling Et hurtigt kig ud mod internettets og app-verdenens øvrige teknologier og værktøjer Tips og tricks til, hvordan du kommer videre på egen hånd Et fælles kig på gratis og anbefalelsesværdige websites til videre studie Webinaret afholdes af Kåre Bjørn Jensen fra Intellia. Kåre har fra en oprindelig baggrund som grafiker været på mange års rejse runde i web- og app-landskabet. Han forklarer teknikken med almindelige ord og sikrer, at alle webinardeltagere er med fra start til slut. Som medlem af Kommunikation og Sprog, kan du tilgå link til webinaret her.